**UKMERGĖS RAJONO SAVIVALDYBĖS**

**TARYBA**

**SPRENDIMAS**

**DĖL PAVEDIMO UKMERGĖS RAJONO SAVIVALDYBĖS KONTROLĖS IR AUDITO TARNYBAI**

2020 m. gegužės d. Nr.

Ukmergė

Vadovaudamasi Lietuvos Respublikos vietos savivaldos įstatymo 20 straipsnio 2 dalies 10 punktu, Ukmergės rajono savivaldybės tarybos 2019 m. rugsėjo 26 d. sprendimu Nr. 7-143 patvirtinto Ukmergės rajono savivaldybės tarybos veiklos reglamento 239.10 ir 239.10.1 papunkčiais ir atsižvelgdama į Ukmergės rajono savivaldybės mero potvarkiu Nr. 9-17 „Dėl Nestacionarių socialinių paslaugų centro darbo“ sudarytos komisijos rekomendaciją, Ukmergės rajono savivaldybės taryba n u s p r e n d ž i a:

Pavesti Ukmergės rajono savivaldybės Kontrolės ir audito tarnybai iki 2020 m. spalio 1 d. atlikti Ukmergės nestacionarių socialinių paslaugų centro veiklos auditą už laikotarpį nuo 2019 metų sausio 1 d. iki 2020 metų birželio 30 d.

Savivaldybės meras

Projektą parengė

Sekretoriato vyriausioji specialistė Natalja Miklyčienė

Sprendimo projektas suderintas ir pasirašytas Ukmergės rajono savivaldybės dokumentų valdymo sistemoje „Kontora“.

**UKMERGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL PAVEDIMO UKMERGĖS RAJONO SAVIVALDYBĖS KONTROLĖS IR AUDITO TARNYBAI“ AIŠKINAMASIS RAŠTAS**

2020 m. gegužės 20 d.

Ukmergė

1. **Sprendimo projekto rengimo pagrindas:**

Lietuvos Respublikos vietos savivaldos įstatymo 20 straipsnio 2 dalies 10 punkte nurodyta, kad meras reglamente nustatyta tvarka gali siūlyti savivaldybės tarybai pavesti savivaldybės kontrolės ir audito tarnybai atlikti veiklos plane nenumatytą savivaldybės administracijos, savivaldybės administravimo subjektų ar savivaldybės kontroliuojamų įmonių finansinį ir veiklos auditą.

Reglamento 239.10 papunktyje numatyta, kad savivaldybės meras gali siūlyti Tarybai pavesti savivaldybės kontrolės ir audito tarnybai atlikti veiklos plane nenumatytą savivaldybės administracijos, savivaldybės administravimo subjektų ar savivaldybės valdomų įmonių finansinį ir veiklos auditą.

Reglamento 239.10.1 papunktis numato, kad savivaldybės kontrolės ir audito tarnybos veiklos plane nenumatytas savivaldybės valdomų įmonių finansinis ir veiklos auditas siūlomas atlikti gavus informacijos apie galimus pažeidimus, piktnaudžiavimą, įstatymų, poįstatyminių aktų ar savivaldybės tarybos sprendimų nevykdymą ar netinkamą vykdymą savivaldybės administravimo subjektuose. Gavęs tokią informaciją meras siūlo Tarybai pavesti Kontrolės ir audito tarnybai atlikti veiklos plane nenumatytą patikrinimą ne vėliau kaip artimiausią Tarybos posėdį nuo tokios informacijos gavimo momento.

2020-04-30 buvo gautas Lietuvos socialines paslaugas teikiančių darbuotojų profesinė sąjungos raštas Nr. 17-2748, kuriame nepalankiai vertinama Ukmergės nestacionarių socialinių paslaugų centro (toliau – Centras) direktorės veikla.

2020-05-19 vyko Ukmergės rajono savivaldybės mero potvarkiu Nr. 9-17 „Dėl Nestacionarių socialinių paslaugų centro darbo“ sudarytos komisijos pasitarimas. Posėdyje svarstyti Centro veiklos organizavimo trūkumai ir pasiūlymai dėl darbo organizavimo tobulinimo.

Atsižvelgiant į tai, posėdžio metu rekomenduota savivaldybės merui kreiptis į Tarybą dėl pavedimo savivaldybės Kontrolės ir audito tarnybai atlikti Ukmergės nestacionarių socialinių paslaugų centro veiklos auditą už laikotarpį nuo 2018 metų sausio 1 d. iki 2020 metų birželio 30 d.

**2. Sprendimo projekto tikslas ir esmė:**

Atlikti Ukmergės nestacionarių socialinių paslaugų centro veiklos auditą už laikotarpį nuo 2019 metų sausio 1 d. iki 2020 metų birželio 30 d.

**3. Šiuo metu galiojančios ir teikiamu projektu siūlomos naujos nuostatos (esant galimybei – lyginamasis variantas): -**

**4. Sprendimui įgyvendinti reikalingos lėšos ir galimi finansavimo šaltiniai: -**

**5. Priėmus sprendimą laukiami rezultatai, galimos pasekmės:**

Bus atliktas įstaigos veiklos auditas, pateiktos išvados ir rekomendacijos.

Tarybai nepriėmus šio sprendimo, kitas sprendimo projektas tuo pačiu klausimu gali būti teikiamas tik paaiškėjus papildomiems, Tarybos nenagrinėtiems, faktams ir aplinkybėms.

**6. Priimtam sprendimui įgyvendinti reikalingi papildomi teisės aktai (priimti, pakeisti, panaikinti): -**

**7. Lietuvos Respublikos korupcijos prevencijos įstatymo 8 straipsnio 1 dalyje numatytais atvejais – sprendimo projekto antikorupcinis vertinimas: -**

**8. Kai sprendimo projektu numatoma reglamentuoti iki tol nereglamentuotus santykius, taip pat kai iš esmės keičiamas teisinis reguliavimas – sprendimo projekto numatomo teisinio reguliavimo poveikio vertinimas: -**

**9. Sekretoriatas priimtą sprendimą pateikia\*:** Kontrolės ir audito tarnybai; Ukmergės rajono savivaldybės Socialinės paramos skyriui, Ukmergės nestacionarių socialinių paslaugų centrui.

**10. Aiškinamojo rašto priedai: -**

Sekretoriato vyriausioji specialistė Natalja Miklyčienė

\_\_\_\_\_\_\_\_\_\_\_\_\_\_\_\_\_\_\_\_\_\_\_\_